Transport vositalaridan foydalanishda aholiga qoʻshimcha qulayliklar yaratish chora-tadbirlari toʻgʻrisida
(resolution, 2025-05-15)

Avtomobil yoʻllarida harakatlanishni tashkil etish tartibini aholining taklif va istaklarini inobatga olgan holda yanada takomillashtirish, transport vositalaridan foydalanishda qoʻshimcha qulayliklar yaratish hamda fuqarolarni bu borada qiynab kelayotgan muammolarni bartaraf etish maqsadida Vazirlar Mahkamasi qaror qiladi: 1. Shunday tartib oʻrnatilsinki, unga muvofiq 2025-yil 1-iyundan boshlab: yoʻlning qatnov qismidagi chiziqlar bilan belgilab qoʻyilgan talablarga rioya etmaslik holatlarini har qanday maxsus avtomatlashtirilgan foto va video qayd etish dasturiy-texnik vositalari (keyingi oʻrinlarda — maxsus texnika vositalari) orqali qayd etishga; shaharlar avtomobil yoʻllarida taʼmirlash yoki yoʻl chiziqlarini chizish bilan bogʻliq ishlarni soat 07.00 dan 21.00 ga qadar amalga oshirishga (dam olish kunlari, shuningdek, kechiktirib boʻlmaydigan alohida holatlar bundan mustasno) yoʻl qoʻyilmaydi. 2. Oʻzbekiston Respublikasi Ichki ishlar vazirligi hamda Transport vazirligining quyidagilarga ruxsat berish toʻgʻrisidagi takliflari maʼqullansin: soat 23.00 dan 06.00 ga qadar yoʻnalishli transport vositalari uchun alohida ajratilgan tasmasi bor yoʻlda boshqa transport vositalarining harakatlanishiga; amal qilish vaqtini koʻrsatuvchi qoʻshimcha axborot belgilariga ega “Toʻxtash taqiqlangan” va “Toʻxtab turish taqiqlangan” yoʻl belgilari joylashgan hududda ularning amal qilish vaqtidan tashqari paytda transport vositalarining tegishlicha toʻxtashi hamda toʻxtab turishiga; maktab va maktabgacha taʼlim tashkilotlari atrofidagi yoʻllarda Yoʻl harakati qoidalari bilan belgilangan tezlik chegarasini dam olish kunlari, taʼtil davrlari va 19.00 dan 07.00 ga vaqt oraligʻida ushbu aholi punkti uchun ruxsat etilgan umumiy tezlik chegarasigacha oshirib harakatlanishga. 3. Oʻzbekiston Respublikasi Ichki ishlar vazirligi tomonidan quyidagilarni nazarda tutuvchi kelishilgan Qonun loyihasi ishlab chiqilgani maʼlumot uchun qabul qilinsin: maxsus texnika vositalari orqali qayd etiladigan yoʻl harakati qoidalarini buzish bilan bogʻliq huquqbuzarliklarning qatʼiy roʻyxati va bu toifadagi ishlarni koʻrib chiqishning aniq muddati; maʼmuriy jazo tizimiga maʼmuriy ogohlantirish chorasini kiritish va uni yoʻl harakati qoidalarini buzish bilan bogʻliq ayrim huquqbuzarliklarni birinchi marta sodir etgan shaxslarga nisbatan holatni aniqlagan vakolatli shaxs tomonidan qoʻllash tartibi. 4. Oʻzbekiston Respublikasi Ichki ishlar vazirligi Davlat yoʻl harakati xavfsizligi xizmatiga hududning oʻziga xos xususiyatini inobatga olgan holda, Yoʻl harakati qoidalari bilan tasdiqlangan qoʻshimcha axborot belgilarida koʻrsatilmagan boshqa vaqt oraligʻini nazarda tutuvchi qoʻshimcha axborot belgilarini oʻrnatish huquqi berilsin. 5. Tuman va shahar hokimliklari huzurida yoʻl infratuzilmasini rivojlantirish jamgʻarmalari tashkil etilsin hamda ularning mablagʻlari faqat yoʻl infratuzilmasini rivojlantirish uchun maqsadli sarflanishiga ruxsat berilsin. 6. Yoʻl harakati qoidalarini buzish bilan bogʻliq holatlarni maxsus texnika vositalari orqali qayd etishda shaxsga doir maʼlumotlar xavfsizligini taʼminlash, shuningdek, sohada suiisteʼmolchiliklarning oldini olish maqsadida belgilansinki: tadbirkorlik subyektlari tomonidan oʻrnatilgan yoʻl harakati qoidalari buzilishini maxsus avtomatlashtirilgan foto- va video qayd etish tizimining maʼlumotlarni saqlash va qayta ishlash qurilmalari hamda dasturiy taʼminoti 2025-yil yakuniga qadar bosqichma-bosqich Ichki ishlar vazirligining “Xavfsiz shahar” tizimlarini rivojlantirish markazi” davlat muassasasi boshqaruviga oʻtkaziladi; “Xavfsiz shahar” tizimlarini rivojlantirish markazi” davlat muassasasi tadbirkorlik subyektlari tomonidan oʻrnatilgan yoʻl harakati qoidalari buzilishini maxsus avtomatlashtirilgan foto va video qayd etish tizimining belgilangan tartibda texnik talablarga mos ravishda ekspluatatsiya qilinishi uchun masʼul hisoblanadi. 7. Oʻzbekiston Respublikasi Transport vazirligi Ichki ishlar vazirligi bilan birgalikda uch oy muddatda tartibga solinmagan avtomobil yoʻli va temir yoʻl kesishmalarini oʻrganib chiqsin hamda tirbandliklarni yuzaga kelishiga sabab boʻlayotgan joylarda oʻrnatilgan “Toʻxtamasdan harakatlanish taqiqlangan” yoʻl belgilarini boshqariladigan svetoforlarga almashtirish choralarini koʻrsin. 8. Oʻzbekiston Respublikasi Ichki ishlar vazirligi: 2025-yil 1-sentabrga qadar joylardagi oʻrganishlar asosida yoʻllar boʻyida joylashgan maktab va maktabgacha taʼlim tashkilotlari atrofida soatiga 30 kilometrdan oshirmasdan harakatlanish mumkinligini koʻrsatuvchi yoʻl belgilari hamda bunga qatʼiy rioya etishni taʼminlovchi maxsus texnika vositalarini oʻrnatish boʻyicha barcha zarur choralarni koʻrsin; ikki oy muddatda Yoʻl harakati qoidalariga ushbu qarordan kelib chiqadigan oʻzgartirish va qoʻshimchalar kiritish toʻgʻrisidagi takliflarni belgilangan tartibda Vazirlar Mahkamasiga kiritsin; uch oy muddatda joylardagi tahlil va oʻrganishlar asosida barcha “Toʻxtash taqiqlangan” va “Toʻxtab turish taqiqlangan” yoʻl belgilarining maqsadga muvofiq oʻrnatilganligi nuqtai nazaridan toʻliq qayta koʻrib chiqilishini, zarurat boʻlmagan joylarda oʻrnatilgan yoʻl belgilarining demontaj qilinishini, shuningdek, ularning amal qilish vaqtini koʻrsatuvchi qoʻshimcha axborot belgilari oʻrnatilishini taʼminlasin; olti oy muddatda Transport vazirligi bilan birgalikda transport vositalari haydovchilari tomonidan belgilangan harakat tezligini oshirib yuborish holatlari koʻplab kuzatilayotgan hududlarda transport vositasining joriy tezligini koʻrsatuvchi ogohlantiruvchi elektron tablolar oʻrnatilishini va bu amaliyotni keyinchalik oʻrganishlar asosida har yil yakuni boʻyicha tasdiqlanadigan dasturga koʻra boshqa hududlarda amalga oshirib borilishini taʼminlasin; yoʻl harakati qoidalarini buzish bilan bogʻliq holatlarni maxsus texnika vositalari orqali qayd etish sohasida qonunchilik talablariga qatʼiy rioya etilishini taʼminlash choralarini koʻrib borsin; Transport vazirligi, Raqamli texnologiyalar vazirligi, Oʻzbekiston texnik jihatdan tartibga solish agentligi, “Kiberxavfsizlik markazi” DUK va mahalliy ijro etuvchi hokimiyat organlari hamda boshqa masʼul vazirlik va idoralar vakillaridan iborat tarkibda komissiya tuzgan holda 2025-yil yakuniga qadar chorraha va yoʻllardagi barcha maxsus texnika vositalarini ularning maqsadga muvofiq oʻrnatilgani va belgilangan talablarga muvofiqligi nuqtai nazaridan toʻliq xatlovdan oʻtkazilishini tashkil etsin; xatlov natijalari boʻyicha oʻzboshimchalik bilan yoki belgilangan tartibga rioya etmagan holda oʻrnatilgan, texnik va standart talablarga javob bermaydigan, shuningdek, yoʻl-transport hodisalarining oldini olish maqsadiga erishishga koʻmaklashmaydigan maxsus texnika vositalarining demontaj qilinishini taʼminlasin. 9. Belgilansinki, 2025-yil 1-sentabrdan boshlab harakat tezligini nazorat qilishga moʻljallangan har qanday turdagi statsionar va mobil radarlar joylashgan hududda va ungacha kamida 250 metrdan kam hamda 500 metrdan koʻp boʻlmagan hududda “Radar” yoʻl belgisining oʻrnatilishi majburiy hisoblanadi. 10. Oʻzbekiston Respublikasi Iqtisodiyot va moliya vazirligi Transport vazirligi va Ichki ishlar vazirligi bilan birgalikda ikki oy muddatda tuman va shahar hokimliklari huzurida yoʻl infratuzilmasini rivojlantirish jamgʻarmalari mablagʻlarini shakllantirish va ulardan maqsadli foydalanish tartibini belgilovchi Hukumat loyihasini Vazirlar Mahkamasiga kiritsin. 11. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 12. Ushbu qarorning bajarilishini nazorat qilish Oʻzbekiston Respublikasi ichki ishlar vaziri A.A. Tashpulatov va transport vaziri I.R. Maxkamov zimmasiga yuklansin. 1. Vazirlar Mahkamasining 2010-yil 2-apreldagi 62-son qarori bilan tasdiqlangan Vazirliklar, davlat qoʻmitalari va idoralarning budjetdan tashqari jamgʻarmalariga yoʻnaltirilayotgan davlat bojlari, yigʻimlar va soliq boʻlmagan toʻlovlardan, maʼmuriy va moliyaviy jazolardan ajratmalar miqdorlarida: a) 9 — 92-bandlar quyidagi tahrirda bayon etilsin: “9.Ichki ishlar vazirligiYoʻl harakati qoidalari buzilganligi uchun jarimalar summasi maxsus avtomatlashtirilgan foto va video qayd etish dasturiy-texnik vositalari qayd etgan yoʻl harakati qoidalari buzilganligi uchun jarima summasidan tashqari.39Maxsus avtomatlashtirilgan foto va video qayd etish dasturiy-texnik vositalari qayd etgan yoʻl harakati qoidalari buzilganligi uchun jarima summasi (tadbirkorlik subyektlariga tegishli maxsus avtomatlashtirilgan foto va video qayd etish dasturiy-texnik vositalari hamda tegishli ogʻirlik va gabarit nazorati boʻyicha statsionar shoxobchalar orqali qayd etilgan yoʻl harakati qoidalari buzilganligi uchun hamda bojxona organlari tomonidan undirilgan jarima summasi bundan mustasno).48,5Maxsus avtomatlashtirilgan foto va video qayd etish dasturiy-texnik vositalari qayd etgan xorijiy davlatlarning avtotransport vositalari tomonidan yoʻl harakati qoidalari buzilganligi uchun Bojxona qoʻmitasi tomonidan undirilgan jarima summasi.23,5Avtomototransport vositalari qayta roʻyxatdan oʻtkazilganligi uchun toʻlov summasi.8Qonunchilik hujjatlarida belgilangan holatlarda davlat daromadiga oʻtkazilgan mol-mulkni sotishdan olingan mablagʻlar.8Ichki ishlar organlarining tashabbusi bilan aniqlangan yer toʻgʻrisidagi qonun buzilishi holatlari boʻyicha davlat manfaatlariga yetkazilgan zararlarni undirishdan tushgan mablagʻlar.10Chiqish va kirish vizalari berilganligi, ular muddatining uzaytirilganligi, vaqtincha turgan joy boʻyicha roʻyxatga olinganligi, doimiy yashash uchun hujjatlar rasmiylashtirilganligi uchun davlat bojlari.8Tadbirkorlik subyektlariga tegishli maxsus avtomatlashtirilgan foto va video qayd etish dasturiy-texnik vositalari qayd etgan yoʻl harakati qoidalari buzilganligi uchun undirilgan jarima summasi:tizim joriy etilib, ishga tushirilgan kundan boshlab ikki yil davomida;8,5tizim joriy etilib, ishga tushirilganidan ikki yil oʻtgan kundan boshlab.13,5Maxsus avtomatlashtirilgan foto va video qayd etish texnika vositalari orqali qayd etilgan yoʻl harakati qoidabuzarligi uchun jarimalar summasi (“Xavfsiz yoʻl va xavfsiz piyoda” respublika jamgʻarmasi hisobidan belgilangan tartibda oʻrnatilgan holatlarda).591.Ichki ishlar vazirligi Jamoat xavfsizligi departamenti Yoʻl harakati xavfsizligi xizmatining Davlat yoʻl harakati xavfsizligi xizmati moddiy-texnika bazasini rivojlantirish, xodimlarini ragʻbatlantirish va mukofotlash jamgʻarmasiYoʻl harakati qoidalari buzilganligi uchun jarimalar summasi maxsus avtomatlashtirilgan foto va video qayd etish dasturiy-texnik vositalari qayd etgan yoʻl harakati qoidalari buzilganligi uchun jarima summasidan tashqari.16Avtotransport vositalari oynalarining tusini oʻzgartirishga (qoraytirishga) ruxsatnoma berish va oʻzgartirish boʻyicha yigʻimlar.40Maxsus avtomatlashtirilgan foto va video qayd etish dasturiy-texnik vositalari qayd etgan yoʻl harakati qoidalari buzilganligi uchun jarima summasining Ichki ishlar vazirligining budjetdan tashqari jamgʻarmasiga ajratilishi belgilangan qismi.1,5Tadbirkorlik subyektlariga tegishli maxsus avtomatlashtirilgan foto va video qayd etish dasturiy-texnik vositalari qayd etgan yoʻl harakati qoidalari buzilganligi uchun undirilgan jarima summasi.1,592.Ichki ishlar vazirligi Jamoat xavfsizligi departamenti Yoʻl harakati xavfsizligi xizmatining “Xavfsiz yoʻl va xavfsiz piyoda” respublika jamgʻarmasiYoʻl harakati qoidalarini buzganlik uchun jarimalar summasi(davlat ijrochilari tomonidan ijro ishi boʻyicha undirilganlar mablagʻlar bundan mustasno).5Avtomatlashtirilgan foto va video qayd etish texnika vositalari orqali qayd etilgan yoʻl harakati qoidabuzarligi uchun jarimalar summasi(Oʻzbekiston Respublikasi Prezidentining 2018-yil 30-oktabrdagi “Yoʻl harakati xavfsizligini taʼminlash sohasida investitsiyaviy loyihani amalga oshirish chora-tadbirlari toʻgʻrisida”gi PQ-3989-son qarori bilan joriy etilgan loyiha boʻyicha).25Maxsus avtomatlashtirilgan foto- va video qayd etish texnika vositalari orqali qayd etilgan yoʻl harakati qoidabuzarligi uchun jarimalar summasi (“Xavfsiz yoʻl va xavfsiz piyoda” respublika jamgʻarmasi hisobidan belgilangan tartibda oʻrnatilgan holatlarda).25Avtotransport vositalari oynalarining tusini oʻzgartirishga (qoraytirishga) ruxsatnoma berish va oʻzgartirish boʻyicha yigʻimlar.20Jismoniy va yuridik shaxslarning avtotransport vositalariga oʻrnatilgan videoregistratorlar, videokuzatuv va tasvirga olish texnika vositalari hamda mobil qurilmalar orqali qayd etilgan yoʻl harakati qoidabuzarligi uchun jarimalar summasi.100Avtotransport vositalari uchun roʻyxatdan oʻtkazish davlat raqami belgilarini oshirilgan toʻlov stavkalari boʻyicha auksiondan olib, auksionga qoʻyilgan boshlangʻich narxi boʻyicha umumiy tartibda realizatsiya qilishdan olingan tushumlar.50”; b) quyidagi mazmundagi 93-band bilan toʻldirilsin: “93.Ichki ishlar vazirligining “Xavfsiz shahar” tizimlarini rivojlantirish markazi“Xavfsiz shahar” tizimlari yordamida aniqlangan huquqbuzarliklar uchun toʻlanadigan jarimalar va koʻrsatilgan xizmatlar summasi.60Tadbirkorlik subyektlariga tegishli maxsus avtomatlashtirilgan foto va video qayd etish dasturiy-texnik vositalari qayd etgan yoʻl harakati qoidalari buzilganligi uchun undirilgan jarima summasi.20Maxsus avtomatlashtirilgan foto- va video qayd etish texnika vositalari orqali qayd etilgan yoʻl harakati qoidabuzarligi uchun jarimalar summasi (“Xavfsiz yoʻl va xavfsiz piyoda” respublika jamgʻarmasi hisobidan belgilangan tartibda oʻrnatilgan holatlarda)25”; v) 24-band quyidagi tahrirda bayon etilsin: “24.Raqamli texnologiyalarni rivojlantirish jamgʻarmasi(Oʻzbekiston Respublikasi Raqamli texnologiyalar vazirligi)Aloqa va axborotlashtirish sohasida faoliyatni amalga oshirish huquqini beruvchi litsenziyalar berilganligi uchun davlat boji.50Aloqa sohasida faoliyatni amalga oshiruvchi yuridik shaxslardan normativ hujjatlar, davlat tarmoq standartlari talablari, aloqa sohasida koʻrsatilayotgan xizmatlar sifati buzilganligi uchun undiriladigan jarima sanksiyalari.45Abonent raqamidan foydalanganlik uchun toʻlov.10Maxsus avtomatlashtirilgan foto va video qayd etish texnika vositalari orqali qayd etilgan yoʻl harakati qoidabuzarligi uchun jarimalar summasi (“Xavfsiz yoʻl va xavfsiz piyoda” respublika jamgʻarmasi hisobidan belgilangan tartibda oʻrnatilgan holatlarda).5“Xavfsiz shahar” tizimlari yordamida aniqlangan huquqbuzarliklar uchun toʻlanadigan jarimalar va koʻrsatilgan xizmatlar summasi10Respublikada oʻrnatilgan avtomatlashtirilgan foto va video qayd etish texnika vositalari orqali qayd etilgan qoidabuzarliklar uchun undirilgan jarimalar summasi (Oʻzbekiston Respublikasi Prezidentining 2023-yil 28-sentabrdagi PQ-318-son qaroriga muvofiq).10”; g) 241-band chiqarib tashlansin. 2. Vazirlar Mahkamasining “Yoʻl harakati xavfsizligini taʼminlash sohasiga xususiy sektorni jalb etishga doir qoʻshimcha chora-tadbirlar toʻgʻrisida” 2021-yil 21-apreldagi 232-son qarorida: a) 4-bandning “b” kichik bandi quyidagi tahrirda bayon etilsin: “b) tadbirkorlik subyektlari tomonidan avtomobil yoʻllarida yoʻl harakati qoidalari buzilganligini maxsus avtomatlashtirilgan foto va video qayd etish dasturiy-texnik vositalari joriy etilib, ishga tushirilganidan 2 yil oʻtgandan soʻng: 10 foizi — tadbirkorlik subyekti hisobiga; 10 foizi — Oʻzbekiston Respublikasining respublika budjetiga; 13,5 foizi — Oʻzbekiston Respublikasi Ichki ishlar vazirligining budjetdan tashqari jamgʻarmasiga; 10 foizi — yoʻl infratuzilmasini rivojlantirish uchun maqsadli yoʻnaltirilgan holda, yoʻl harakati qoidalari buzilishi qayd etilgan joyning mahalliy budjetiga; 10 foizi — yoʻl harakati qoidalari buzilishi qayd etilgan tuman va shahar hokimliklari yoʻl infratuzilmasini rivojlantirish jamgʻarmalariga; 1,5 foizi — Ichki ishlar vazirligi Jamoat xavfsizligi departamenti Yoʻl harakati xavfsizligi xizmatining Davlat yoʻl harakati xavfsizligi xizmati moddiy-texnika bazasini rivojlantirish, xodimlarini ragʻbatlantirish va mukofotlash jamgʻarmasiga; 20 foizi — Oʻzbekiston Respublikasi Transport vazirligi huzuridagi Avtomobil yoʻllari qoʻmitasi faoliyatini rivojlantirish va qoʻllab-quvvatlash jamgʻarmasiga; 5 foizi — Oʻzbekiston Respublikasi Davlat xavfsizligi xizmati huzuridagi “Kiberxavfsizlik markazi” davlat unitar korxonasiga; 20 foizi — Ichki ishlar vazirligining “Xavfsiz shahar” tizimlarini rivojlantirish markaziga “Xavfsiz shahar” yagona integratsiyalashgan tizimlarini yaratish va rivojlantirish uchun maqsadli yoʻnaltiriladi”; b) 5-bandda: birinchi xatboshidagi “Davlat yoʻl harakati xavfsizligi xizmati” soʻzlari ““Xavfsiz shahar” tizimlarini rivojlantirish markazi davlat muassasasi” soʻzlari bilan almashtirilsin; ikkinchi xatboshidagi “nazorat qiluvchi vakolatli organ” soʻzlari “texnik nazorat qiluvchi ishchi organ” soʻzlari bilan almashtirilsin; toʻrtinchi xatboshi quyidagi tahrirda bayon etilsin: “Oʻzbekiston Respublikasi Ichki ishlar vazirligi Jamoat xavfsizligi departamenti Yoʻl harakati xavfsizligi xizmati hamda Oʻzbekiston Respublikasi Davlat xavfsizlik xizmati huzuridagi “Kiberxavfsizlik markazi” davlat unitar korxonasi bilan birgalikda maxsus avtomatlashtirilgan foto va video qayd etish tizimida muntazam ravishda axborot va kiberxavfsizlik holati boʻyicha oʻrganishlar oʻtkazish, shuningdek, axborot va kiberxavfsizlik hodisalari hamda tahdidlarini monitoring qilish ishlarini amalga oshiradi”; v) 7-banddagi “Davlat yoʻl harakati xavfsizligi bosh boshqarmasining” soʻzlari “Oʻzbekiston Respublikasi Ichki ishlar vazirligi Jamoat xavfsizligi departamenti Yoʻl harakati xavfsizligi xizmatining” soʻzlari bilan almashtirilsin; g) 1-ilovada: 2-bandning toʻrtinchi xatboshisidagi “Maʼmuriy amaliyot” kompleks avtomatlashtirilgan axborot tizimi (KAAT)” soʻzlari “Oʻzbekiston Respublikasi Ichki ishlar vazirligi Jamoat xavfsizligi departamenti Yoʻl harakati xavfsizligi xizmati Yagona avtomatlashtirilgan axborot tizimining “Maʼmuriy amaliyot” moduli (keyingi oʻrinlarda — “Maʼmuriy amaliyot” moduli)” soʻzlari bilan almashtirilsin; beshinchi xatboshi quyidagi tahrirda bayon etilsin: “obyekt — elektron onlayn-auksionlarda gʻolib boʻlgan tadbirkorlik subyektlariga foydalanish huquqi asosida cheklanmagan muddatga va boshqa tadbirkorlik subyektlariga oʻtkazish huquqi bilan biriktirilgan maxsus avtomatlashtirilgan foto va video qayd etish dasturiy-texnik vositalari oʻrnatiladigan joy”; quyidagi mazmundagi sakkizinchi xatboshi bilan toʻldirilsin: “vakolatli organ — Oʻzbekiston Respublikasi Ichki ishlar vazirligi”; sakkizinchi xatboshi toʻqqizinchi xatboshi deb hisoblansin; 4-band quyidagi tahrirda bayon etilsin: “4. Tizim oʻrnatilishi mumkin boʻlgan joyning dislokatsiyasi va minimal qiymati (boshlangʻich narxi), mazkur hududdagi transport oqimi va oxirgi ikki yilda aniqlangan yoʻl harakati qoidalari turlari boʻyicha qoidabuzarliklar toʻgʻrisidagi maʼlumotlar vakolatli organ tomonidan “E-auksion” elektron savdo platformasidagi alohida veb-sahifada eʼlon qilinadi”; 13-banddagi “Davlat yoʻl harakati xavfsizligi xizmatining “Maʼmuriy amaliyot” kompleks avtomatlashtirilgan axborot tizimiga (keyingi oʻrinlarda — “Maʼmuriy amaliyot” KAAT)” soʻzlari ““Maʼmuriy amaliyot” moduliga” soʻzlari bilan almashtirilsin; 17-banddagi ““Maʼmuriy amaliyot” KAATga” soʻzlari ““Maʼmuriy amaliyot” moduliga” soʻzlari bilan almashtirilsin; 22 va 32-bandlardagi ““Maʼmuriy amaliyot” KAATda” soʻzlari ““Maʼmuriy amaliyot” modulida” soʻzlari bilan almashtirilsin; 27-bandning ikkinchi xatboshisidagi “5 ish kunida” soʻzlari “qonunchilikda belgilangan muddatda” soʻzlari bilan almashtirilsin; 31-banddagi “Axborot texnologiyalari va kommunikatsiyalarini rivojlantirish vazirligi” soʻzlari “Raqamli texnologiyalar vazirligi” soʻzlari bilan almashtirilsin; 33-banddagi “mulk huquqi asosida” soʻzlari “foydalanish huquqi asosida” soʻzlari bilan almashtirilsin; 34-banddagi “Tizim tadbirkorlik subyektlariga mulk huquqi asosida tegishli boʻlib, unga” soʻzlari “Tizimga” soʻzi bilan almashtirilsin; 39-band quyidagi tahrirda bayon etilsin: “39. Tizim oʻrnatilgan obyekt tadbirkorlik subyektidan olib qoʻyilgan hollarda, Oʻzbekiston Respublikasi Ichki ishlar vazirligi va Transport vazirligi tomonidan tadbirkorlik subyektiga mazkur obyekt qiymatiga teng boʻlgan boshqa boʻsh turgan obyekt taklif etiladi”; 40-band oʻz kuchini yoʻqotgan deb hisoblansin; 41-bandda: birinchi xatboshi quyidagi tahrirda bayon etilsin: “41. Vakolatli organ tomonidan bildirilgan quyidagi eʼtirozlar mazkur Nizomning 42-bandida koʻrsatilgan muddatlarda bartaraf etilmagan taqdirda, tadbirkorlik subyektlarining obyektdan cheklanmagan muddatda foydalanish va uni boshqa tadbirkorlik subyektiga oʻtkazish huquqi bekor qilinishiga olib keladi:”; oltinchi xatboshi quyidagi tahrirda bayon etilsin: “tizimda qayd etilgan yoʻl harakati qoidalarining buzilganlik holatlari boʻyicha “Maʼmuriy amaliyot” moduliga yuborilgan maʼlumotlardagi xatoliklarning umumiy soni bir va undan ortiq foizni tashkil etganda”; sakkizinchi xatboshidagi “mulk huquqini” soʻzlari “huquqlarni” soʻzi bilan almashtirilsin; 42 va 43-bandlar quyidagi tahrirda bayon etilsin: “42. Vakolatli organ tomonidan bildirilgan eʼtirozlar 30 kun davomida bartaraf etilmagan taqdirda yoki biriktirilgan obyektdan ixtiyoriy voz kechilganda, tadbirkorlik subyektlarining obyektdan cheklanmagan muddatda foydalanish va uni boshqa tadbirkorlik subyektiga oʻtkazish huquqi vakolatli organning qarori bilan bekor qilinadi hamda 7 ish kunida operator xabardor qilinadi. Operator vakolatli organning qarori asosida 3 ish kunida “E-auksion” elektron savdo platformasiga tegishli oʻzgartirish kiritiladi. 43. Tadbirkorlik subyektlarining obyektdan cheklanmagan muddatda foydalanish va uni boshqa tadbirkorlik subyektiga oʻtkazish huquqi bekor qilinganda, tizim qurilmalari tadbirkorlik subyektlariga qaytariladi va bir oy muddat ichida vakolatli organ hamda yoʻlga egalik qiluvchi yuridik shaxslarning ishtirokida qonunchilik hujjatlarida belgilangan talablarga rioya etgan holda tadbirkorlik subyektlari tomonidan yechib olinadi. Tadbirkorlik subyektlariga yuklangan majburiyat belgilangan muddat ichida amalga oshirilmagan taqdirda, mazkur qurilmalar vakolatli organ hamda yoʻlga egalik qiluvchi yuridik shaxslar tomonidan qonunchilik hujjatlari talablariga rioya etilgan holda yechib olinadi hamda tadbirkorlik subyektlarining rasmiy soʻroviga asosan qurilmalarning yechib olinishi bilan bogʻliq xarajatlar tadbirkorlik subyektlari tomonidan qoplangandan soʻng ularga yoki ularning ishonchli vakiliga qaytariladi”; 44 va 45-bandlar oʻz kuchini yoʻqotgan deb hisoblansin; 47-bandda: uchinchi xatboshi quyidagi tahrirda bayon etilsin: “tizim yordamida aniqlangan qoidabuzarliklar toʻgʻrisidagi maʼlumotlarni, shuningdek, maxsus avtomatlashtirilgan foto va video qayd etish qurilmasi toʻgʻrisidagi maʼlumotlarni (metrologik qiyoslash guvohnomasi) DYHXX tomonidan ishlab chiqilgan Texnologik yoʻriqnoma talablari asosida “Maʼmuriy amaliyot” moduliga taqdim etish”; quyidagi mazmundagi toʻqqizinchi xatboshi bilan toʻldirilsin: “Yoʻl harakati qoidalarini buzish bilan bogʻliq holatlarni maxsus texnika vositalari orqali qayd etishda shaxsga doir maʼlumotlar xavfsizligini taʼminlash, shuningdek, sohada suiisteʼmolchiliklarning oldini olish maqsadida barcha maʼlumotlarni saqlash va qayta ishlash server qurilmalari “Xavfsiz shahar” markazining texnologik maydonchasiga joylashtirish (boshqaruviga oʻtkazish)”; toʻqqizinchi xatboshi oʻninchi xatboshi deb hisoblansin; 48-bandda: oltinchi xatboshidagi ““Maʼmuriy amaliyot” KAATga” soʻzlari ““Maʼmuriy amaliyot” moduliga” soʻzlari bilan almashtirilsin; sakkizinchi xatboshidagi “obyektga nisbatan boʻlgan mulk huquqini sud tartibida” soʻzlari “obyektga nisbatan boʻlgan huquqini” soʻzlari bilan almashtirilsin; 49-bandda: oltinchi xatboshidagi ““Maʼmuriy amaliyot” KAATga” soʻzlari ““Maʼmuriy amaliyot” moduliga” soʻzlari bilan almashtirilsin; quyidagi mazmundagi sakkizinchi xatboshi bilan toʻldirilsin: ““Maʼmuriy amaliyot” moduli tomonidan shakllantirilayotgan tizimdan olingan maʼlumotlar asosida qoidabuzarlikni qayd etuvchi qurilma toʻgʻrisidagi kengaytirilgan maʼlumotlarni (metrologik qiyoslash guvohnomasi) avtomatik ravishda toʻliq aks ettirilishini taʼminlash”; sakkizinchi — oʻn uchinchi xatboshilar tegishlicha toʻqqizinchi — oʻn toʻrtinchi xatboshilar deb hisoblansin; toʻqqizinchi xatboshidagi “sud tartibida” soʻzlari chiqarib tashlansin; oʻn ikkinchi xatboshi quyidagi tahrirda bayon etilsin: “biriktirilgan obyektdan ixtiyoriy voz kechilganda yoki bildirilgan eʼtirozlar 30 kun davomida bartaraf etilmagan taqdirda tadbirkorlik subyektlarining obyektdan cheklanmagan muddatda foydalanish va uni boshqa tadbirkorlik subyektiga oʻtkazish huquqini bekor qilish choralarini koʻrish.”; oʻn uchinchi va oʻn toʻrtinchi xatboshilar chiqarib tashlansin; d) 2-ilovada: 4-bandda: quyidagi mazmundagi beshinchi xatboshi bilan toʻldirilsin: “oʻrnatilgan nuqtadagi transport vositalarining davlat raqami belgilarini sutkaning kunduzgi va tungi vaqtlarida kamida 95 foizini aniqlikda roʻyxatga olishi”; beshinchi — yettinchi xatboshilar tegishlicha oltinchi — sakkizinchi xatboshilar deb hisoblansin; yettinchi xatboshi quyidagi tahrirda bayon etilsin: “Vazirlar Mahkamasining “Avtomototransport vositalari uchun roʻyxatdan oʻtkazish davlat raqami belgilarining yangi namunalarini joriy etish chora-tadbirlari toʻgʻrisida” 2007-yil 27-iyundagi 131-son qarorida belgilangan talablar asosida davlat raqami belgilarini aniqlashi”; quyidagi mazmundagi sakkizinchi — oʻn birinchi xatboshilar bilan toʻldirilsin: “tizim qayd etgan har bir qoidabuzarlik holati boʻyicha “Maʼmuriy amaliyot” moduliga avtomatik ravishda quyidagi maʼlumotlarni uzatish imkoniyatiga ega boʻlishi lozim: metrologik qiyoslash guvohnomasining raqami va amal qilish muddati; qoidabuzarlik aniqlangan sana va vaqt; qoidabuzarlik sodir etilgan joyning aniq koordinatalari”; sakkizinchi xatboshi oʻn ikkinchi xatboshi deb hisoblansin; 6-bandda: quyidagi mazmundagi toʻrtinchi xatboshi bilan toʻldirilsin: “oʻrnatilgan nuqtadagi transport vositalarining davlat raqami belgilarini sutkaning kunduzgi va tungi vaqtlarida kamida 95 foizini aniqlikda roʻyxatga olishi”; toʻrtinchi — beshinchi xatboshilar tegishlicha beshinchi oltinchi xatboshilar deb hisoblansin; oltinchi xatboshi quyidagi tahrirda bayon etilsin: “Vazirlar Mahkamasining “Avtomototransport vositalari uchun roʻyxatdan oʻtkazish davlat raqami belgilarining yangi namunalarini joriy etish chora-tadbirlari toʻgʻrisida” 2007-yil 27-iyundagi 131-son qarorida belgilangan talablar asosida davlat raqami belgilarini aniqlashi”; quyidagi mazmundagi yettinchi — oʻninchi xatboshilar bilan toʻldirilsin: “Tizim qayd etgan har bir qoidabuzarlik holati boʻyicha “Maʼmuriy amaliyot” moduliga avtomatik ravishda quyidagi maʼlumotlarni uzatish imkoniyatiga ega boʻlishi lozim: metrologik qiyoslash guvohnomasining raqami va amal qilish muddati; qoidabuzarlik aniqlangan sana va vaqt; qoidabuzarlik sodir etilgan joyning aniq koordinatalari”; 7-bandning oltinchi xatboshisi chiqarib tashlansin; 8-bandda: quyidagi mazmundagi oltinchi — toʻqqizinchi xatboshilar bilan toʻldirilsin: “Tizim qayd etgan har bir qoidabuzarlik holati boʻyicha “Maʼmuriy amaliyot” moduliga avtomatik ravishda quyidagi maʼlumotlarni uzatish imkoniyatiga ega boʻlishi: metrologik qiyoslash guvohnomasining raqami va amal qilish muddati; qoidabuzarlik aniqlangan sana va vaqt; qoidabuzarlik sodir etilgan joyning aniq koordinatalari”; oltinchi xatboshi oʻninchi xatboshi deb hisoblansin; oʻninchi xatboshi quyidagi tahrirda bayon etilsin: “toʻxtash va toʻxtab turish qoidabuzarliklarini qayd etish tizimi orqali Vazirlar Mahkamasining “Avtomototransport vositalari uchun roʻyxatdan oʻtkazish davlat raqami belgilarining yangi namunalarini joriy etish chora-tadbirlari toʻgʻrisida” 2007-yil 27-iyundagi 131-son qarorida belgilangan talablar asosida davlat raqami belgilarini aniqlashi lozim”; 16-band quyidagi tahrirda bayon etilsin: “16. Tizim yordamida qayd etilgan qoidabuzarlik va transport vositalari toʻgʻrisidagi barcha foto maʼlumotlar 365 kundan, video maʼlumotlar 30 kundan kam boʻlmagan muddatda Oʻzbekiston Respublikasi Ichki ishlar vazirligi Jamoat xavfsizligi departamenti Yoʻl harakati xavfsizligi xizmati Yagona avtomatlashtirilgan axborot tizimining “Maʼmuriy amaliyot” modulida (keyingi oʻrinlarda — “Maʼmuriy amaliyot” moduli) saqlanishi lozim”; 17 va 18-bandlardagi ““Maʼmuriy amaliyot” KAATga” soʻzlari ““Maʼmuriy amaliyot” moduliga” soʻzlari bilan almashtirilsin; 37-banddagi ““Maʼmuriy amaliyot” KAAT” soʻzlari ““Maʼmuriy amaliyot” moduli soʻzlari bilan almashtirilsin. 3. Vazirlar Mahkamasining “Yoʻl harakati qoidalari buzilganligini maxsus avtomatlashtirilgan foto va video qayd etish dasturiy-texnik vositalari orqali qayd etish tizimini takomillashtirish chora-tadbirlari toʻgʻrisida” 2024-yil 25-martdagi 148-son qarori quyidagi mazmundagi 21-band bilan toʻldirilsin: “21. Oʻzbekiston Respublikasi Ichki ishlar vazirligining “Xavfsiz shahar” tizimlarini rivojlantirish markazi tomonidan “Xavfsiz yoʻl va xavfsiz piyoda” respublika jamgʻarmasi mablagʻlari hisobidan oʻrnatilgan maxsus avtomatlashtirilgan foto va video qayd etish dasturiy-texnik vositalari orqali qayd etilgan yoʻl harakati qoidabuzarliklaridan undirilgan jarima summasi quyidagi tartibda taqsimlanadi: 25 foizi — Ichki ishlar vazirligi Jamoat xavfsizligi departamenti Yoʻl harakati xavfsizligi xizmati huzuridagi “Xavfsiz yoʻl va xavfsiz piyoda” respublika jamgʻarmasiga; 25 foizi — maxsus avtomatlashtirilgan foto va video qayd etish dasturiy texnik qoʻllab-quvvatlash va elektr energiyasi taʼminoti boʻyicha xarajatlarni qoplash uchun Ichki ishlar vazirligining “Xavfsiz shahar” tizimlarini rivojlantirish markaziga; 25 foizi — yoʻl infratuzilmasini rivojlantirish uchun maqsadli yoʻnaltirilgan holda, yoʻl harakati qoidalari buzilishi qayd etilgan joyning mahalliy budjetiga; 10 foizi — yoʻl harakati qoidalari buzilishi qayd etilgan joyning tuman va shahar hokimliklari yoʻl infratuzilmasini rivojlantirish jamgʻarmasiga; 5 foizi — Oʻzbekiston Respublikasi Transport vazirligi huzuridagi Avtomobil yoʻllari qoʻmitasi faoliyatini rivojlantirish va qoʻllab-quvvatlash jamgʻarmasiga; 5 foizi — Ichki ishlar vazirligining budjetdan tashqari maxsus jamgʻarmasiga; 5 foizi — maxsus avtomatlashtirilgan foto va video qayd etish dasturiy-texnik vositalari uchun aloqa kanallarini tashkil etish va ijaraga berish hamda huquqbuzarliklar va yoʻl harakati qoidalari buzilgani uchun hamda huquqbuzarliklar va yoʻl harakati qoidalari buzilgani uchun jarimalar qoʻllash toʻgʻrisidagi qarorlarni elektron pochta joʻnatmalarining yagona milliy tizimi orqali yetkazib berishda pochta aloqasi xizmatlari xarajatlarni qoplash uchun Raqamli texnologiyalarini rivojlantirish jamgʻarmasiga”.